text: Tæt tåge fik politiet til at advare bilister
  21 oktober 2019 kl. 04.03
  Tæt tåge og sigtbarhed under 100 meter var mandag morgen skyld i et uheld. Nogle timer senere lettede tågen, og forholdene blev igen normale for bilister. 
  Artiklen er opdateret med nye oplysninger fra Vejdirektoratet.
  Tågen satte fredag nat og mandag morgen sit præg på trafikken flere steder i landsdelen. Blandt andet på motorvejen ved Vejle, hvor en mandlig bilist kort efter midnat ramte autoværnet. Bilisten slap fra uheldet uden skader.
  Den tætte tåge fik både Sydøstjyllands Politi og Syd- og Sønderjyllands Politi til at opfordre bilister til at køre forsigtigt i morgentrafikken. 
  Senere på morgenen kunne Vejdirektoratet så udsende en meddelelse om, at tågen ikke længere generede trafikken.
  